এই পার্কের নির্মাণ কাজ আগামী জুন মাসের ৩০ তারিখের মধ্যে শেষ হবে বলে আশা করা হচ্ছে। কার্যক্রমের অগ্রগতি বিবেচনা সহ আনুষঙ্গিক বিষয় নিয়ে আলোচনা সভায় মাননীয় তথ্য ও যোগাযোগপ্রযুক্তি প্রতিমন্ত্রী জুনায়েদ আহমেদ পলক বলেন, তথ্যপ্রযুক্তি খাত থেকে ৫ বিলিয়ন ডলার আয়ের লক্ষ্য নিয়ে দেশের ২৮টি অঞ্চলে ২৮টি আইটি পার্ক নির্মাণের কাজ শুরু করা হয়েছে। দেশের জনসংখ্যার ৬৫ শতাংশ তরুণ-তরুণী। তাঁদের জ্ঞানভিত্তিক দক্ষ যুবসমাজ হিসেবে গড়ে তোলার লক্ষ্যে দেশের সাতটি অঞ্চলে শেখ কামাল আইটি ট্রেনিং অ্যান্ড ইনকিউবেশন সেন্টার স্থাপন করা হচ্ছে।